Hallgatók tanulmányi célú mobilitása 2023/2024 tanév őszi és tavaszi szemeszter

**Pályázz Erasmus+ tanulmányi időszakra az MKE közel 100 partnerintézményébe és teljesítsd tanulmányaid egy részét külföldön, ösztöndíjjal!**

A pályázat benyújtásának határideje: **2023. február 24. 12:00**

**1. TÁMOGATHATÓ TEVÉKENYSÉGEK**

* felsőoktatási hallgatók tanulmányi célú mobilitása (hossza 2-12 hónap); Jelenleg **egy tanulmányi félév pályázható**, ami a rendelkezésre álló források függvényében később meghosszabbítható.

**2. RÉSZTVEVŐ ORSZÁGOK**

* Az Európai Unió tagállamai (Belgium Bulgária Csehország Dánia Németország Észtország Írország Görögország Spanyolország Franciaország Horvátország Olaszország Ciprus Lettország Litvánia Luxemburg Magyarország Málta Hollandia Ausztria Lengyelország Portugália Románia Szlovénia Szlovákia Finnország Svédország)
* Nem EU tagállamként a programban szintén részt vesz: Észak-Macedónia Szerbia Izland Liechtenstein Norvégia Törökország

**MKE Partnerintézményei**

**3. PÁLYÁZÁS menete**

A pályázat benyújtásának ideje:**2023. február 13. 12.00 – 2023. február 24. 12.00**

A pályázáshoz szükséges dokumentumok:

* géppel kitöltött **pályázati űrlap** pdf formátumban
* **Tanulmányi munkaterv** (a kint felvenni tervezett tárgyak listája, minden megpályázott partnerintézményhez). A kurzuskatalógusok elérhetők a partnerintézmények honlapján.
* Tanszéki ajánlás (tanszékvezetőtől vagy mestertől) pdf formátumban
* nyelvvizsga vagy annak hiányában az MKE nyelvi lektorátus igazolása a megpályázott intézmény által előírt szintű nyelvtudásról az oktatási nyelvből
* Tanórán kívüli egyéb művészeti munkájának ismertetése, sport, közéleti és kulturális tevékenységének (ha részt vesz ilyen tevékenységben) igazolása.
* motivációs levél
* portfólió: legfeljebb 10 mű egy darab, maximum 5 Mb méretű pdf fájlban.

A pályázati dokumentumok **benyújtására 2023. február 13-24. között lesz lehetőség a Neptun rendszeren keresztül**. A más módon, papíron vagy emailen beküldött pályázatok érvénytelenek és nem kerülnek értékelésre. A pályázatok értékelése a Neptun rendszeren keresztül történik a pályázati határidőt követő 5 munkanapon belül.

A pályázat benyújtásával kapcsolatosan a beadási időszakban (2023. február 13-24. között) a Nemzetközi Mobilitási Osztály személyes tanácsadó időpontokat fog meghirdetni, ahol az iroda munkatársainak segítségével is lesz lehetőség a pályázat benyújtására.

**4. TÁMOGATÁS**

Az Erasmus+ ösztöndíj összege országonként változik, ezeket a rátákat az Európai Bizottság határozza meg. Az Egyetem az ösztöndíjat euróban utalja.
**Fontos!** A támogatás hozzájárulás a külföldi költségekhez, nem minden esetben fedezi az utazás és a külföldi tartózkodás teljes költségét.
Hallgatói ösztöndíj mértéke:

|  |  |
| --- | --- |
| **Fogadó ország** | **Tanulmányi célú mobilitás** |
| **Magas megélhetési költségű országok**Dánia (DK), Finnország (FI), Írország (IE), Izland (IS), Lichtenstein (LI), Luxemburg (LU), Norvégia (NO), Svédország (SE)+ a 14. régió országai: Egyesült Királyság, Feröer-szigetek, Svájc | 600 € / hó |
| **Közepes megélhetési költségű országok**Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL), Málta (MT), Portugália (PT) | 600 € / hó |
| **Alacsonyabb megélhetési költségű országok**Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK), Macedónia (MK), Törökország (TR) | 540 € / hó |
| **Rendkívüli támogatás**: [**Esélyegyenlőségi pályázat**](https://erasmusplusz.hu/erasmus_kiegeszito_tamogatasok_hallgatoknak/eselyegyenlosegi-kiegeszito-tamogatas) | **250 € / hó** |
| **Rendkívüli támogatás:** [**Fogyatékkal élő vagy tartósan beteg hallgatók kiegészítő támogatása**](https://erasmusplusz.hu/erasmus_kiegeszito_tamogatasok_hallgatoknak/fogyatekkal-elo-vagy-tartosan-beteg-hallgatok-kiegeszito-tamogatasa) | tájékoztató szerint |

**5.****ÁLTALÁNOS RÉSZVÉTELI FELTÉTELEK**

* A küldő és fogadó felsőoktatási intézmény ECHE tanúsítvánnyal rendelkezik.
* A hallgató magyar állampolgár, vagy oklevélszerzésre irányuló tanulmányokat folytat az intézményben, aktív hallgatói jogviszonya van és azt - sikeres pályázat esetén - a teljes külföldi tanulmányok alatt is fenntartja.
* Kiutazás legkorábban a felsőoktatási tanulmányok második évében lehetséges.
* A tanulmányi időszak kombinálható szakmai gyakorlattal. A kombinált időszak azt jelenti, hogy a szakmai gyakorlatnak ugyanazon fogadó felsőoktatási intézmény felügyelete alatt kell lezajlania, mint ahol a diák a tanulmányait végzi; a két tevékenységnek egymást követően kell lezajlania. A „kombinált időszakra" vonatkozó támogatási összegek megegyeznek a tanulmányi időszakra vonatkozó rátákkal.
* Egy képzési ciklusban maximum 12 hónap, osztatlan képzés esetében 24 hónap az összesített mobilitási időtartam (akkor is, ha zero grant mobilitás). A korábban LLP-ben végzett mobilitási is hozzáadandó (akkor is, ha zero grant mobilitás)!
* A bírálatot követően a Nemzetközi Mobilitási Osztály (NMO) értesíti a 2023/2024-es tanévre ösztöndíjat nyert hallgatókat, majd információs napot tart az ösztöndíjat elnyert hallgatóknak. A partnerintézményekbe történő pályázás csak ezután kezdődik. Ennek első lépése: az MKE Erasmus+ koordinátora jelöli (nominálja) a partnerintézményekbe az ösztöndíjat nyert hallgatókat. Ezután kerül sor az intézményenként változó kritériumok alapján összeállított pályázati anyag kiküldésére.
* A választható partnerintézmények listája a pályázat végén megadott Partnerlistából elérhető. A lista folyamatosan frissülhet új megállapodások létrejöttével.
* A partnerintézmény értékeli a kiküldött portfoliókat és jelzi, hogy mely hallgatókat tudja fogadni. **Az ösztöndíjat nyert hallgató helye a partnerintézményben csak pozitív válasz esetén garantált**.
* A külföldi tanulmányok megkezdése előtt egy tartalmilag egyeztetett, írásbeli Tanulmányi Szerződés megkötése szükséges. A mobilitás alatt végzett tevékenységnek illeszkednie kell a hallgató képzési tervébe.
* A küldő intézmény kötelessége a tanulmányi szerződésben vállalt, teljesített és igazolt tevékenységek teljes elfogadása.
* A hallgatók a külföldön töltött időszak folyamán is jogosultak az anyaintézményüknél kapott tanulmányi ösztöndíjra vagy egyéb hitel folyósítására és a pénzügyi kötelezettségeik (költségtérítés megfizetése) is fennállnak.
* A tanulmányi időszak végén a külföldi fogadóintézménynek igazolást kell kiadnia az elvégzett tanulmányi program időtartamáról és eredményeiről.

**6. SIKERES PÁLYÁZÓK**

Az ösztöndíj elnyeréséről és a további teendőkről a Nemzetközi Mobilitási Osztály e-mailben is értesíti a hallgatót a pályázati határidőt követő egy héten belül. A hallgatói beszámoló elkészítésének módjáról minden ösztöndíjas e-mailben kap tájékoztatást a hazautazás hónapjában. A hallgatói mobilitás alapelveiről, további kiegészítő pályázati lehetőségekről és egyéb hasznos információkról az alábbiakban lehet tájékozódni.

* [Bővebben az ERASMUS+ programról](https://tka.hu/celcsoport/4073/miert-valaszd-az-erasmust)
* [Európai Egészségbiztosítási Kártya](http://www.oep.hu/felso_menu/lakossagnak/ellatas_kulfoldon/az_europai_egeszsegbiztositasi_kartya)
* [Nemzetközi diákigazolvány](https://isic.hu/)
* MKE Erasmus szabályzat

További információ kérhető:

Nemzetközi Mobilitási Osztály

foreign@mke.hu; +36202764840;

**Ügyfélfogadási idő**: hétfő, szerda 12.00-14.00; kedd, csütörtök: 10.00-12.00